open-index/open-wikipedia-markdown huggingface dataset:
தமிழ்நாட்டின் ராம்சர் ஈர நிலங்களின் பட்டியல்

ராம்சர் சாசனம்  14 ஆகஸ்டு 2024 முடிய தமிழ்நாட்டில் 18 ஈர நிலங்களுக்கு அங்கீகாரம் வழங்கியதுபின் செப்டம்பர் முதல் டிசம்பர் 2024 முடிய  தேர்த்தங்கல் பறவைகள் சரணாலயம் மற்றும்  சக்கரக்கோட்டை பறவைகள் சரணாலயங்களுக்கு   ஈர நிலத் தகுதியை ராம்சர் சாசனம் வழங்கியது.தற்போது தமிழ்நாட்டில் 20 ராம்சர் ஈர நிலங்கள் உள்ளது. அவைகள் பின்வருமாறு; 
## இராமநாதபுரம் மாவட்டம்
#  மன்னார் வளைகுடா தேசிய கடல்சார் உயிரியல் பூங்கா
# சித்திரங்குடி பறவைகள் சரணாலயம்
# கஞ்சிரான் குளம் பறவைகள் சரணாலயம்
#  தேர்த்தங்கல் பறவைகள் சரணாலயம்
#  சக்கரக்கோட்டை பறவைகள் சரணாலயம்
## அரியலூர் மாவட்டம்
# கரைவெட்டி பறவைகள் காப்பகம்
## செங்கல்பட்டு மாவட்டம்
# கரிக்கிலி பறவைகள் சரணாலயம்
# வேடந்தாங்கல் பறவைகள் சரணாலயம்
## விழுப்புரம் மாவட்டம்
# கழுவேலி பறவைகள் காப்பகம்
## திருநெல்வேலி மாவட்டம்
# கூந்தன்குளம் பறவைகள் காப்பகம்
## நீலகிரி மாவட்டம்
# லாங் உட் சோலா காப்புக் காடு

## திருப்பூர் மாவட்டம்
# நஞ்சராயன் பறவைகள் சரணாலயம்
## சென்னை மாவட்டம்
# பள்ளிக்கரணை சதுப்புநிலம் 
## கடலூர் மாவட்டம்
# பிச்சாவரம் சதுப்பு நிலம்
## நாகப்பட்டினம் மாவட்டம்
# கோடியக்கரை காட்டுயிர் உய்விடம்
## கன்னியாகுமரி மாவட்டம்
# சுசீந்திரம் தேரூர் பறவைகள் சரணாலயம்
# வேம்பனூர் ஈரநில வளாகம்

## திருவாரூர் மாவட்டம்
# உதயமார்த்தாண்டபுரம் பறவைகள் சரணாலயம்
# வடுவூர் பறவைகள் காப்பகம்
## ஈரோடு மாவட்டம்
# வெள்ளோடு பறவைகள் சரணாலயம்
## இதனையும் காண்க
* ராம்சர் சாசனம்
* இந்தியாவில் ராம்சார் தளங்களின் பட்டியல்
## மேற்கோள்கள்

பகுப்பு:இந்திய ராம்சார் இடங்கள்
பகுப்பு:இந்தியாவில் உள்ள பறவைகள் காப்பகங்கள் 
பகுப்பு:தமிழ்நாட்டின் பறவை புகலிடங்கள்
இந்திரா பிரியதர்சினி விரிக்சமித்ர விருதுகள்

**இந்திரா பிரியதர்சினி விரிக்சமித்ர விருதுகள்** (*Indira Priyadarshini Vrikshamitra Awards*) என்பது இந்திய அரசின் சுற்றுச்சூழல் மற்றும் வன அமைச்சகத்தால்  காடு வளர்ப்பு மற்றும் தரிசு நில மேம்பாட்டுத் துறையில் முன்னோடியாகவும் முன்மாதிரியான பணிகளைச் செய்த தனிநபர்களுக்கும் நிறுவனங்களுக்கும் வழங்கப்படும் விருதுகள் ஆகும். ஏழு பிரிவுகளில் தனிநபர்கள்/நிறுவனங்களுக்கு ரூபாய் இரண்டு லட்சத்து ஐம்பதாயிரம் ரூபாய் ரொக்கப் பரிசு இந்த விருதிற்காக வழங்கப்படுகிறது. இது 1986-இல் நிறுவப்பட்டு ஆண்டுதோறும் வழங்கப்பட்டது. ஆரம்பத்தில், இந்த விருதுகள் 2006 வரை பன்னிரண்டு பிரிவுகளில் வழங்கப்பட்டன. ஆனால் சுற்றுச்சூழல் மற்றும் வன அமைச்சகத்தின் 2012 அறிவிப்பின்படி, தற்பொழுது ஏழு பிரிவுகளின் கீழ் மட்டுமே வழங்கப்படுகிறது.

## அளவுகோல்கள்
இந்திய அரசாங்கத்தின் செய்தித் தகவல் பணியகத்தின்படி, விருதுகளைத் தீர்மானிக்கும் நடவடிக்கைகள் *பரவலாக்கப்பட்ட நாற்றங்கால்களை நிறுவுதல்; தரிசு நிலம்/பண்ணை நிலங்களில் மரம் நடுதல்; விழிப்புணர்வு, உந்துதல் மற்றும் விரிவாக்கப் பணி; காடு வளர்ப்பு மற்றும் மரம் வளர்ப்பில் கிராமப்புற ஏழைகள்/பழங்குடியினர்/கூட்டுறவு நிறுவனங்களை ஈடுபடுத்துதல்; மரம் வளர்ப்போர் கூட்டுறவு போன்ற அடிமட்ட நிறுவனங்களை நிறுவுதல்; சமூக மரங்கள் மற்றும் மேய்ச்சல் நிலங்களின் சமூக வேலி* அமைத்தல் போன்ற பணிகளைச் செய்பவர்களுக்கு இந்த விருது வழங்கப்படுகிறது.

## வகைகள்

# தனிநபர்-வன அலுவலர்கள்
# தனிநபர் - வன அலுவலர்கள் தவிரப் பிற
# அரசாங்கத்தின் கீழ் உள்ள நிறுவனங்கள்/கல்வி நிறுவனங்கள்
# கூட்டு வன மேலாண்மைக் குழுக்கள் (மண்டல வாரியாக ஆறு விருதுகள்)
# இலாப நோக்கற்ற தன்னார்வத் தொண்டு நிறுவனங்கள்
# பெருந்துறை (தனியார்/பொதுத்துறை நிறுவனங்கள்)
# பள்ளி அளவில் சுற்றுச்சூழல் குழுக்கள் (சுற்றுச்சூழல் மற்றும் வனத்துறை அமைச்சகத்தின் தேசியப் பசுமைப்படை திட்டத்தின் கீழ்)

## விருது பெற்றவர்கள்
கௌரா தேவி (1925 - 1991) 1986-இல் இந்திரா பிரியதர்சினி வரிக்சமித்ர விருதுகள் விருதைப் பெற்ற முதல் நபர் ஆவார்.

## மேலும் பார்க்கவும்

* இந்திய வன ஆராய்ச்சி மற்றும் கல்விக் குழு
* வன அறிவியல் மையம்
* சுற்றுச்சூழல் விருதுகளின் பட்டியல்

## மேற்கோள்கள்

பகுப்பு:சுற்றுச்சூழல் மற்றும் வனங்கள் அமைச்சகம்
பகுப்பு:சுற்றுச்சூழல் விருதுகள்
அய்தல் கோசுலா

**அய்தல் கோசுலா (***Aaital Khosla***)**  இந்திய நாட்டினைச் சார்ந்த வடிவழகி மற்றும் அழகு ராணி ஆவார்.  கிளமானந்த் சூப்பர் வடிவழகி இந்திய பட்டம் பெற்றார். ஆசுதிரியா நாட்டின் வியன்னாவில் நடைபெற்ற மிசு உலகம் 2015 ஆம் ஆண்டு போட்டியில் இந்தியாவைப் பிரதிநிதித்துவப்படுத்தினார்.

## தனிப்பட்ட வாழ்க்கை மற்றும் தொழில்

### ஆரம்பகால வாழ்க்கை மற்றும் கல்வி
அய்தல் சண்டிகர் மாநிலத்தில் வணிகம் மற்றும் அரசியல் பின்புலம் கொண்ட ஓர் குடும்பத்தில் பிறந்தார். சண்டிகர் மாநிலத்தில் உள்ள செயின்ட் சுடீபன் பள்ளியில் பயின்றார். எம். சி. எம். டி. ஏ. வி மகளிர் கல்லூரியில் மேலும் படிப்பதற்காகச் சென்றார்.

### தொழில் மற்றும் அழகு போட்டிகள்
2015 ஆம் ஆண்டு திசம்பர் மாதத்தில், குர்கானில் நடைபெற்ற கயாத் ரீசென்சி இடத்தில் நடைபெற்ற பெமினா மிசு இந்தியா தில்லி போட்டியில் பங்கேற்றார். இவர் முதல் 6 இடங்களில் இடம்பிடித்து "மிசு பேசன் ஐகான்" துணை விருதை வென்றார். அதே ஆண்டு பாலாசு தேசிய அழகு போட்டி சண்டிகர் மாநிலத்தில் 2015 ஆம் ஆண்டு போட்டியில் பங்கேற்றார். மேலும் 1 வது ரன்னர் அப் என்று அறிவிக்கப்பட்டார். பின்னர், பாலாசு தேசிய அழகு விழா 2015 ஆம் ஆண்டில் நுழைந்தார். இறுதியில் வெற்றியாளராக முடிசூட்டப்பட்டார்.

இந்தியா மிசு உலகம் போட்டிக்கான தேசிய அதிகாரபூர்வமான கிளமானந்த் சூப்பர் வடிவழகி இந்திய நாட்டின் இரண்டாவது பதிப்பில் போட்டியிட்டார். மேலும் குர்கானில் உள்ள கோர்ட்யார்டு மேரியட் விடுதியில் 2015 ஆம் ஆண்டு நவம்பர் மாதம் 4 ஆம் தேதியன்று நடைபெற்ற இறுதி நிகழ்வின் முடிவில் வெற்றியாளராக முடிசூட்டப்பட்டார். முக்கிய பட்டத்தை வென்றதைத் தவிர, போட்டியில் மிசு

இணையம், மிசு எக்கோ-சுற்றுலா மற்றும் மிசு புரொடக்டிவ் பியூட்டி ஆகிய மூன்று சிறப்பு விருதுகளையும் வென்றார்

ஆசுதிரியா நாட்டின் வியன்னாவில் நடைபெற்ற மார்க்சு காலேவில் நடைபெற்ற மிசு உலகம் 2015 ஆம் ஆண்டு போட்டியில் அய்தல் இந்தியாவைப் பிரதிநிதித்துவப்படுத்தினார்.

## சர்ச்சை
2015 ஆம் ஆண்டு நவம்பர் மாதம், *மிஸ் எர்த் இந்தியா* நிறுவனம் அய்தலை பிரதிநிதித்துவப்படுத்தி வெளியிட்ட ஒரு காணொளி பெரிய சர்ச்சையில் சிக்கியது இமயமலையை சித்தரிக்கும் முயற்சியில் எவரெசுட்டு சிகரத்தை வீடியோ குழு காட்சிப்படுத்தியது. காணொளி விரைவாக கவனத்தை ஈர்த்தது. 24 மணி நேரத்திற்குள் அகற்றப்பட்டு ஒரு புதிய காணொளி பதிவேற்றப்பட்டது. காணொளியை உருவாக்கிய வரைகலை குழு தான் இந்த தவறைச் செய்ததாகவும், அந்த தவறு புரிந்தவுடன் அந்த வீடியோ அகற்றப்பட்டதாகவும் *மிஸ் எர்த் இந்தியா* நிறுவனத்தின் தேசிய இயக்குநர் தெளிவுபடுத்தினார். இதற்காக பின்னர் தனது முகநூல் பக்கத்தில் மன்னிப்பு கேட்டார்.

## மேற்கோள்கள்

## வெளி இணைப்புகள்
* கடந்த எம். இ. ஐ. வெற்றியாளர்களுடன் அய்தால் கோசுலா @மிசு உலகம் இந்தியா அதிகாரப்பூர்வ வலைத்தளம்

பகுப்பு:1993 பிறப்புகள்
பகுப்பு:வாழும் மக்கள்
துவைத வனம்

**துவைத வனம்** (*Dvaitavana*) (சமசுகிருதம்:|द्वैतवन), மகாபாரத இதிகாசத்தில் வன பருவத்தின் தொடக்கத்தில் கூறப்படும் ஒரு காடு ஆகும். குரு நாட்டின் தென்மேற்கில் அமைந்த துவைத வனம், காம்யக வனத்திற்கு தெற்கில் சரசுவதி ஆற்றின் கரையில் இருந்ததாக மகாபாரதம் கூறுகிறது. சூதாட்டத்தில் துரியோதனனிடம் நாடு மற்றும் மற்றும் அனைத்து செல்வங்கள் இழந்த தருமன் உள்ளிட்ட பாண்டவர்கள் திரௌபதியுடன்,  12 ஆண்டுகள் வன வாசம் மேற்கொள்ள துவைத வனத்தில் தங்கினர். 
## துவைத வனத்தில் பாண்டவர்கள்
12 ஆண்டுகால வன வாச காலத்தை கழிக்க துவைத வனத்தில் தங்கியிருந்த பாண்டவர்களுக்கு மார்க்கண்டேயர்,   நளன்-தமயந்தியின் துயரமான கதையை எடுத்துக் கூறி  ஆறுதல்படுத்தினார். மேலும் துவைத வனத்திற்கு  வருகை புரிந்த வியாசர், பாண்டவர்களை குறிப்பாக அருச்சுனனை  தவமியற்றி தெய்வீக அஸ்திரங்களை பெற்றுக் கொள்ள ஆலோசனை கூறினார். அருச்சுனன் சிவபெருமானை நோக்கி தவமிருந்து தெய்வீக ஆயுதங்கள் பெற  கயிலை மலை சென்றான். 

துவைத வனம் வந்த முனிவர் லோமசர் தருமரை சந்தித்து  அகத்தியர், இராமர், பரசுராமர் மற்றும் ரிஷ்யசிருங்கர் மற்றும் தேவ-அசுரப் போர் போன்ற வரலாறுகளை கூறினார்.பாண்டவர்களுடன் லோமச முனிவரும் சேர்ந்து  நைமிசாரண்யம், கயை  மற்றும் கங்கை ஆறு போன்ற இடங்களுக்கு தீர்த்த யாத்திரை மேற்கொண்டு, மீண்டும் துவைத வனத்தில் தங்கினர். 

துவைத வனத்தில் பாண்டவர்கள் இருக்கும் போது, ஒருமுறை துரியோதனன் தனது கூட்டாளிகளான துச்சாதனன் மற்றும் கர்ணனுடன் துவைத வனத்திற்குச் சென்று அங்குள்ள குளத்தில் குளித்தனர். அப்போது அக்குளத்தில் குளித்துக் கொண்டிருந்த   கந்தர்வர்களின் தலைவன் சித்திரசேனனால் துரியோதனாதிகள் சிறைபிடிக்கப்பட்டனர். இதனை அறிந்த வீமன் உள்ளிட்ட பாண்டவர்கள் கந்தர்வனை வென்று, துரியோதனாதிகளை மீட்டனர்.

சிறிது காலம் காம்யக வனத்திற்குச் சென்று தங்கிய பாண்டவர்கள், வன வாசத்தின் 12ஆம் ஆண்டின் தொடக்கத்தின் போது மீண்டும் பாண்டவர்கள் துவைத வனத்திற்கு திரும்பினர். 12 ஆண்டு வன வாசம் முடித்த பாண்டவர்கள் ஓராண்டு  தலைமறைவு வாழ்க்கை மேற்கொள்ள விராடன் மன்னராக உள்ள  மத்சய நாட்டிற்கு சென்றனர்.
## இதனையும் காண்க
* வன பருவம்
## மேற்கோள்கள்

## வெளி இணைப்புகள்
* துவைத வனம் சென்ற பாண்டவர்கள் - வனபர்வம் பகுதி 24

பகுப்பு:மகாபாரத நிகழிடங்கள்
பகுப்பு:இந்து தொன்மவியல் இடங்கள்
லாங் உட் சோலா காப்புக் காடு

**லாங் உட் சோலா காப்புக் காடு**, (Longwood Shola Reserve Forest), தமிழ்நாட்டின் நீலகிரி மாவட்டத்தில் உள்ள கோத்தகிரி அருகில் 116 எக்டேர் பரப்பளவில் அமைந்த  வெப்பமண்டலக் காப்புக் காடு ஆகும். இது  இடைவிடாத நன்னீர் சதுப்பு நிலங்கள் மற்றும் நீரோடைகளைக் கொண்டுள்ளது.  இதுவே நீலகிரி மாவட்டத்தில் எஞ்சியிருக்கும் இயற்கை காடு ஆகும். 40 வகையான மரங்கள், நான்கு ஊர்வனவைகள், மேற்குத் தொடர்ச்சி மலைப் பகுதிக்கு மட்டுமே சொந்தமான நீலகிரி மரப்புறா உள்ளிட்ட 177 பறவையினங்கள் மற்றும் 14 தவளை இனங்கள்  இங்கு காணப்படுகிறது. இது பல்வேறு உயிரினங்களுக்கு தனித்துவமான வாழ்விடத்தை வழங்குவதில் இந்த தளத்தின் முக்கியத்துவத்தைக் காட்டுகிறது.லாங் உட் சோலா காப்புக் காட்டை ராம்சர் சாசனம் 24 மே 2023 அன்று ராம்சர் ஈர நிலமாக அறிவித்தது. 
## இதனையும் காண்க
* ராம்சர் சாசனம்
* தமிழ்நாட்டின் ராம்சர் ஈர நிலங்களின் பட்டியல்
* இந்தியாவில் ராம்சார் தளங்களின் பட்டியல்

## மேற்கோள்கள்

பகுப்பு:நீலகிரி மாவட்டம்
பகுப்பு:இந்திய ராம்சார் இடங்கள்
நிகிதா லால்வானி

**நிகிதா லால்வானி** (*Nikita Lalwani*) இராசத்தானின் கோட்டாவில் பிறந்து வேல்ஸின் கார்டிப்பில் வளர்ந்த ஒரு நாவலாசிரியர். இவருடைய படைப்புகள் பதினாறு மொழிகளில் மொழிபெயர்க்கப்பட்டுள்ளன.

## தொழில்
நிகிதா பிரிஸ்டல் பல்கலைக்கழகத்தில் ஆங்கிலம் பயின்றார்.

இவரது முதல் புத்தகம், *கிப்டெட்* (*[[:en:Gifted (novel)|Gifted]]* -2007), மேன் புக்கர் பரிசுக்காகப் பட்டியலிடப்பட்டது. இவரது முதல் நாவலும் கோசுடா புக் விருதுக்கான பட்டியலிடப்பட்டது. லால்வானி *சண்டே டைம்சு* ஆண்டின் இளம் எழுத்தாளராகப் பரிந்துரைக்கப்பட்டார். சூன் 2008-இல், டெசுமண்ட் எலியட் பரிசை முதலில் வென்ற பெருமையுடையவர். இவர் பரிசுத் தொகையான £10,000த்தை மனித உரிமைகளுக்காகப் போராடும் இலாப நோக்கமற்ற அமைப்பான இலிபர்ட்டிக்கு நன்கொடையாக வழங்கினார்.

லால்வானியின் இரண்டாவது புத்தகமான *தி வில்லேஜ்* 2012-இல் வெளியிடப்பட்டது. மேலும் 2013-இல் புனைகதை வெளிப்படுத்தப்படாத பரிசுக்கான எட்டுப் புத்தகங்களில் ஒன்றாகத் தேர்ந்தெடுக்கப்பட்டது 

லால்வானி *[[தி கார்டியன்]]*, *நியூ ஸ்டேட்ஸ்மேன்,* *[[தி அப்சர்வர்]]* பத்திரிக்கைகளில் பங்களித்துள்ளார். இந்தியாவில் எச்ஐவி/எய்ட்ஸ் நோயால் பாதிக்கப்பட்டவர்களின் வாழ்க்கையை ஆராயும் *எய்ட்ஸ் சூத்ரா*, எனும் தொகுப்பினையும் எழுதியுள்ளார்.

2013-இல், ஆர்வெல் பரிசுக்கு லால்வானி புத்தகப் பரிசுத் தேர்வில் நடுவராக இருந்தார். 2018-இல், லால்வானி இலக்கிய அரச சமூக அமைப்பின் உறுப்பினராகத் தேர்ந்தெடுக்கப்பட்டார். பின்னர் 2019-இல் இச்சமூகத்தின் என்கோர் விருது தேர்வில் நடுவராக இருந்தார். இதே ஆண்டில், *ரெசிஸ்ட்: ஸ்டோரிஸ் ஆஃப் அப்ரைசிங்* என்ற தொகுப்பினை எழுதினார். இவரது நாவலான *யூ பீப்பிள்*,  மேற்கு லண்டன் பிஸ்ஸேரியாவில் பெரும்பாலான ஊழியர்கள் சட்டவிரோதமாகக் குடியேறியவர்கள் குறித்தது. இது 2020-இல் பென்குயின் வெளியீட்டு நிறுவனத்தால் வெளியிடப்பட்டது. 2021-இல் மெக்சுவீணீ ஐக்கிய அமெரிக்காவினால் வெளியிடப்பட்டது.

லால்வானி பிபிசி ஒன்/*[[அமேசான்]] ஸ்டுடியோஸ்* தொடரான *தி அவுட்லாசின்* மூன்று அத்தியாயங்களை வழங்கினார். இதில் இரண்டு இசுடீபன் மெர்ச்சண்டுடனும் மற்றொன்று ஜெஸ் பிரேயுடன் இணைந்து எழுதப்பட்டது.

## புத்தகங்கள்

* *கிப்டடு* (2007)
* *தி வில்லேஜ்* (2012)
* *யூ பிப்பிள்* (2020)

## மேற்கோள்கள்

## வெளி இணைப்புகள்

* ஆசிரியரின் இணையதளம்

பகுப்பு:21 ஆம் நூற்றாண்டு இந்தியப் பெண் எழுத்தாளர்கள்
பகுப்பு:வாழும் மக்கள்
பகுப்பு:இருபதாம் நூற்றாண்டு பிறப்புகள்
பிரியங்கா மேனன்

**பிரியங்கா மேனன்** (*Priyanka Menon*) ஓர் இந்திய நாவலாசிரியரும் புனைகதை எழுத்தாளரும் ஆவார். இவர் ஒரு விரிவுரையாளர். இவர் 2015ஆம் ஆண்டு ஹார்லெக்வின் இந்தியா பேரார்வம் போட்டியின் வெற்றியாளர் ஆவார். இதே ஆண்டில் தனது முதல் புத்தகமான *தி ஒன் தட் காட் அவேவை* வெளியிட்டார். இவர் ஹார்லெக்வின் இந்தியா Juggernaut.in நிறுவனங்களுடன் இணைந்து புத்தகங்களை வெளியிட்டுள்ளார்.

## படைப்புகள்
மேனனின் பெரும்பாலான படைப்புகள் காதல் கதைகளாகும்.

*தி ஒன் தட் காட் அவே* (2015) என்பது ஒருவருக்கொருவர் திரும்பிச் செல்ல முயற்சிக்கும் பிரிந்த சிறந்த நண்பர்களின் கதை. இரண்டு பள்ளிப் பருவ நெருங்கிய நண்பர்கள் மோசமான சூழலில் பிரிந்தாலும், ஒருவருக்கொருவர் மென்மையான அன்பினைக் கொண்டுள்ளதை இக்கதை வெளிப்படுத்தியது. பல வருடங்களுக்குப் பிறகு, இவர்கள் மீண்டும் ஒரு நண்பரின் திருமணத்தில் சந்திக்கிறார்கள்.

*பவுல்டு ஓவர்* என்பது ஆத்திரேலியத் துடுப்பாட்ட அணித்தலைவர் ஒருவர் மும்பை பெண்ணை காதலிப்பதைப் பற்றிய கதை. இது காதல், நட்பு, வாழ்க்கை, உறவுகள் குறித்த கதையாகும்.

*செர்வ் வித் லவ்* (2017) என்பது இரண்டு சமையற்கலைஞர்களின் காதல், உணவு, பயணம் மூலம் ஒருவரையொருவர் இணைக்கும் கதை. இக்கதை அபிமன்யு (பணக்கார, வெற்றிகரமான தொழிலதிபர், தலைமை சமையல்காரர்), பக்கி (ஒரு திறமையான சமையல்காரர்) குறித்தது. அபி, பக்கியினை உணவகத்தில் வேலைக்கு அமர்த்துகின்றார்.

## மேற்கோள்கள்

## வெளி இணைப்புகள்

* 

பகுப்பு:வாழும் மக்கள்
பகுப்பு:இந்தியப் பெண் நாவலாசிரியர்கள்
பூச்சோங் பிரிமா எல்ஆர்டி நிலையம்

**பூச்சோங் பிரிமா எல்ஆர்டி நிலையம்** (ஆங்கிலம்: *Puchong Prima LRT Station*; மலாய்: *Stesen LRT Puchong Prima*; சீனம்: 蒲种百利玛) என்பது மலேசியா, சிலாங்கூர், பூச்சோங், பூச்சோங் பிரிமா, செரி பெட்டாலிங் வழித்தடத்தில் உயர்த்திய நிலையிலான ஓர் இலகு தொடருந்து *(LRT)* நிலையமாகும்.

இந்த நிலையம் சிலாங்கூர், பெட்டாலிங் மாவட்டம், பூச்சோங், பூச்சோங் பிரிமா நகர்ப் பகுதியில், பூச்சோங் பெர்டானா எல்ஆர்டி நிலையம்; புத்ரா அயிட்ஸ் எல்ஆர்டி நிலையம் ஆகிய இரு எல்ஆர்டி நிலையங்களுக்கு இடையில் அமைந்துள்ளது.  

கிள்ளான் பள்ளத்தாக்கில் இயங்கும் மற்ற எல்ஆர்டி நிலையங்களைப் போலவே, இந்த நிலையமும் உயர்த்தப்பட்ட நிலையமாகும். இந்த நிலையத்தில் 2 பக்கவாட்டுத் தளங்கள்; மற்றும் 2 வழித்தடங்கள் உள்ளன. இந்த நிலையம் மின்படிக்கட்டுகள், சுமைதூக்கிக்கள் மற்றும் படிக்கட்டுகள் மூலம் தெரு சாலையுடன் இணைக்கப்பட்டுள்ளது.

## பொது

ஒரு பாதசாரி பாலம், பெர்சியாரான் பூச்சோங் பெர்மாய் நகரத்தில் உள்ள கடைகள்; உள்ளூர் பல்பொருள் அங்காடி கடைகளுடன் இணைக்கிறது. எல்ஆர்டி விரிவாக்கத் திட்டம் கட்டம் 1-இன் இலகுத் தொடருந்து (எல்ஆர்டி) சேவைகளுக்கான *(LRT Extension Project Phase 1)* திட்டத்தின் கீழ் இந்த நிலையம் கட்டப்பட்டது. 

கிள்ளான் பள்ளத்தாக்கில் இயங்கும் மற்ற எல்ஆர்டி நிலையங்களைப் போலவே, இந்த நிலையமும் உயர்த்தப்பட்ட நிலையமாகும். 

இந்த நிலையம் ஓடிகே பல்பொருள் அங்காடி *(OTK Supermarket),* தாமான் பூச்சோங் பிரிமா, தேசா இடாமான், பங்சாபுரி லில்லி, பங்சாபுரி எலினா மற்றும் ஒரு மேல்நிலைப் பள்ளிக்கு அருகில் உள்ளது. இது தவிர, இந்த நிலையம் புக்கிட் பூச்சோங், தாமான் தாசிக் பிரிமா, மெராந்தி ஜெயா, தாமான் பூச்சோங் பெர்மாய் மற்றும் பல குடியிருப்புப் பகுதிகளுக்கும் சேவை செய்கிறது.

## வரலாறு

செரி பெட்டாலிங் வழித்தடம் மற்றும் கிளானா ஜெயா வழித்தடம் ஆகிய இரண்டு வழித்தடங்களின் நீட்டிப்பு ஆகத்து 29, 2006 அன்று, அப்போதைய மலேசிய துணைப் பிரதமர் நஜீப் அப்துல் ரசாக் அவர்களால் அறிவிக்கப்பட்டது. 

இதை அப்போதைய மலேசியப் பிரதமர் துன் அப்துல்லா அகமது படாவி அவர்கள் 2006-ஆம் ஆண்டு தன் மலேசிய வரவு செலவு திட்ட உரையில் உறுதிப்படுத்தினார்.

## கட்டுமானம்

ரிங்கிட் RM 955.84 மில்லியன் மதிப்புள்ள இந்த நீட்டிப்புத் திட்டம், ஜோர்ஜ் கென்ட் *(George Kent  Bhd);* மற்றும் அதன் கூட்டு அமைப்பான லயன் பசிபிக் நிறுவனம் *(Lion Pacific Sdn Bhd)* ஆகியவற்றின் கூட்டமைப்பிற்கு வழங்கப்பட்டது.  கட்டுமானம் 2010-இல் தொடங்கியது. 

அதே நேரத்தில் தொடருந்துகளின், தவறு இல்லாத சோதனை ஓட்டங்கள் 22 சனவரி 2016 அன்று தொடங்கியது.  சில தாமதங்களைச் சந்திக்க நேர்ந்தாலும்,  நீட்டிப்பின் இரண்டாம் கட்டத்தின் ஒரு பகுதியாக, இந்த நிலையம் மார்ச் 31, 2016 அன்று திறக்கப்பட்டது.

## நிலைய அமைப்பு

## நிலைய நுழைவாயில்கள்

## பேருந்து சேவைகள்

### உதவி பேருந்துகள்

### வேறு பேருந்துகள்

## மேற்கோள்கள்

## வெளி இணைப்புகள்
* 
*Puchong Prima LRT Station

பகுப்பு:மலேசியத் தொடருந்து நிலையங்கள்
பகுப்பு:கோலாலம்பூர் கூட்டாட்சியின் தொடருந்து நிலையங்கள்
வெளிச்சநத்தம்

**வெளிச்சநத்தம்** என்பது இந்தியா தமிழ்நாடு மாநிலத்தின் மதுரை மாவட்டத்திலுள்ள மதுரை மேற்கு ஊராட்சி ஒன்றிய வெளிச்சநத்தம் ஊராட்சி ஒரு புறநகர்ப் பகுதியாகும்.

## அமைவிடம்
கடல் மட்டத்திலிருந்து சுமார் 201.19 மீ. உயரத்தில், () என்ற புவியியல் ஆள்கூறுகள் கொண்டு வெளிச்சநத்தம் அமையப் பெற்றுள்ளது.

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், வெளிச்சநத்தம் ஊரின் மொத்த மக்கள்தொகை 2,020 பேர் ஆகும். இதில் 1,029பேர் ஆண்கள் மற்றும் 991 பேர் பெண்கள் ஆவர்.
## அரசியல்
வெளிச்சநத்தம் பகுதியானது, மதுரை கிழக்கு (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, மதுரை மக்களவைத் தொகுதி சார்ந்தது.
## மேற்கோள்கள்

பகுப்பு:மதுரை மாவட்டத்திலுள்ள ஊர்களும் நகரங்களும்
திருமதி

**திருமதி** அல்லது **திருவாட்டி** (சுருக்கமாக  Smt, ஆங்கிலத்தில் Mrs போன்றது) என்பது திருமணமான பெண்களைக் குறிப்பிடப் பயன்படுத்தப்படும் மரியாதை முன்னொட்டுச் சொல் ஆகும். இது  சமசுகிருதத்தில் **ஸ்ரீமதி** (சமசுகிருதம்: श्रीमती) என்று வழங்கப்படுகிறது. ஸ்ரீமதி  என்பது அசாமி, பெங்காலி, இந்தி, கன்னடம், தமிழ், மலையாளம், ஒடியா, சமஸ்கிருதம், தெலுங்கு, துளு என பல இந்திய மொழிகளில் பரவலாக ஏற்றுக்கொள்ளப்பட்ட இந்திய மரியாதைச் சொல் ஆகும்.

## இதையும் காண்க
*திரு

## மேற்கோள்கள்

பகுப்பு:இந்தியாவில் பட்டங்கள்
பகுப்பு:தமிழ்ப் பெயர்கள்
பகுப்பு:மதிப்புக் குறிகள்
கிராமப்புறப் பெண்கள் மதிப்பீடு மற்றும் அதிகாரமளிக்கும் சங்கம்

**கிராமப்புறப் பெண்கள் மதிப்பீடு மற்றும் அதிகாரமளிக்கும் சங்கம் ** (*Society for Appraisal and Women Empowerment in Rural Areas*)  என்பது பாக்கித்தான் நாட்டில் உள்ள ஒரு மனித உரிமை அமைப்பு ஆகும். பாக்கித்தானின் கைபர் பக்துன்வா மாகாணம் மற்றும் பழங்குடிப் பகுதிகளில் ஓர் அரசு சாரா அமைப்பாக இந்த அமைப்பு செயல்பட்டு வருகிறது. பெண்கள் மற்றும் குழந்தைகளின் நலனுக்காக இச்சங்கம் செயல்பட்டு வருகிறது. 2004 ஆம் ஆண்டு நிறுவப்பட்டது. மேலும் 2008 ஆம் ஆண்டு மனித உரிமைகள் பாதுகாவலர் நூர்சியா அஃப்ரிடி மற்றும் ஃபரீதா அஃப்ரிடி போன்ற சில ஒரே எண்ணம் கொண்ட பெண்களால் முறையாகப் பதிவு செய்யப்பட்டது. கைபர் முகமையால் (இப்போதுள்ள கைபர் மாவட்டம்) கூட்டாட்சி நிர்வாக பழங்குடிப் பகுதிகள் தற்போது நிர்வாக காரணங்களுக்காக இணைக்கப்பட்ட பகுதிகளிலிருந்து இச்சங்கம் தொடங்கப்பட்டது. 2012 ஆம் ஆண்டு, சூலை மாதம் பரிதா என்பவர் இருசக்கர வாகனத்தில் வந்த சிலரால் துப்பாக்கியால் சுட்டு கொல்லப்பட்டார்

2014 ஆம் ஆண்டு இச்சங்கம், ஆபத்தில் இருக்கும் மனித உரிமைகள் பாதுகாவலர்களுக்கான முன்னணி வரிசை பாதுகாவலர்கள்  என்ற விருதை பெற்றது.

## மேற்கோள்கள்

## வெளி இணைப்புகள்
* SAWERA
*https://twitter.com/noorziaafridi?t=WyQsvm36hj_d5ELeMPsFng&s=08

பகுப்பு:பாக்கித்தானிய அமைப்புகள்
கலப்பு ஆக்சைடு

**கலப்பு ஆக்சைடு** (*Mixed oxide*) என்பது வேதியியலில், ஒன்றுக்கு மேற்பட்ட வேதியியல் தனிமங்களின் நேர்மின் அயனிகள் அல்லது பல ஆக்சிசனேற்ற நிலைகளில் உள்ள ஒரு தனிமத்தின்  நேர்மின் அயனிகளைக் கொண்ட ஆக்சைடுக்கான ஒரு முறைசாரா பெயராகும்.

ஆக்சைடு அயனி O2− மற்றும் இரண்டு அல்லது அதற்கு மேற்பட்ட தனிம நேர்மின் அயனிகளைக் கொண்ட திண்ம அயனிச் சேர்மங்களுக்கு இந்த சொல் பொதுவாகப் பயன்படுத்தப்படுகிறது. இரும்பின் (Fe2+) கலப்பு ஆக்சைடான இல்மனைட்டு (FeTiO3), தைட்டானியம் (Ti4+) நேர்மின் அயனிகளின் கலப்பு ஆக்சைடு, பெரோவ்சிகைட்டு மற்றும் கார்னெட் என்ப்படும் செம்மணிக் கல் போன்றவை எடுத்துக்காட்டுகளாகும். வெவ்வேறு அயனியாக்க நிலைகளில் ஒரே தனிமத்தின் நேர்மின் அயனிகள் இருக்கும் கலப்பு ஆக்சைடுகளும் உள்ளன. ஒரு குறிப்பிடத்தக்க உதாரணம் மேக்னடைட்டு (Fe3O4) இது பெரோசோஃபெரிக் ஆக்சைடு என்றும் அழைக்கப்படுகிறது. 1:2 விகிதத்தில் Fe2+  மற்றும் Fe3+ நேர்மின் அயனிகள் இக்கலப்பு ஆக்சைடில் உள்ளன. சிவப்பு ஈயம் Pb3O4, பெரைட்டுகள்,, மற்றும் சீரொளிகளில் பயன்படுத்தப்படும் இட்ரியம் அலுமினிய கார்னெட்டு Y3Al5O12 ஆகியவை மற்ற சில எடுத்துக்காட்டுகளாகும். 

கலப்பு ஆக்சைடு என்ற சொல் சில நேரங்களில் ஆக்சிசன் மற்றும் இரண்டு அல்லது அதற்கு மேற்பட்ட பிற தனிமங்களின் சேர்மங்களுக்கும் பயன்படுத்தப்படுகிறது. இங்கு சில அல்லது அனைத்து ஆக்சிசன் அணுக்களும் சகப்பிணைப்பு முறையில் ஆக்சி எதிர்மின் அயனிகளுடன் பிணைக்கப்பட்டுள்ளன. உதாரணமாக, சோடியம் சிங்கேட்டில் Na2ZnO2 ஆக்சிசன்கள் சிங்கேட்டு எதிர்மின் அயனிகளை உருவாக்கும் துத்தநாக அணுக்களுடன் பிணைக்கப்பட்டுள்ளன. மறுபுறம், இசுட்ரோன்சியம் தைட்டனேட்டு  SrTiO3, இதன் பெயரில் Ti4+ நேர்மின் அயனிகள் இருந்தபோதிலும்,  என்ற எதிர்மின் அயனிகயே உள்ளது. 

சில நேரங்களில் கலப்பு ஆக்சைடு என்ற சொல் வேதியியல் சேர்மங்களை விட உலோக ஆக்சைடுகளின் திடக் கரைசல்களுக்கு அல்லது இரண்டு அல்லது அதற்கு மேற்பட்ட ஆக்சைடுகளின் நுண்ணிய கலவைகளுக்கு தளர்வாகப் பயன்படுத்தப்படுகிறது.

கலப்பு ஆக்சைடு தாதுக்கள் இயற்கையில் ஏராளமாக உள்ளன. செயற்கை கலப்பு ஆக்சைடுகள் பல பீங்கான் பொருட்களின்  கூறுகளாக உள்ளன. இவை குறிப்பிடத்தக்க பண்புகளையும் முக்கியமான மேம்பட்ட தொழில்நுட்ப பயன்பாடுகளையும் கொண்டுள்ளன. அதாவது வலுவான காந்தங்கள், நுண்ணிய ஒளியியல் பொருள்கள், சீரொளிகள், குறைக்கடத்திகள், அழுத்தமின் பொருள்கள் , மீக்கடத்திகள், வினையூக்கிகள், உலைக்கற்கள், வாயு மெல்லுறைகள், அணு எரிபொருள்கள் மற்றும் பல அழுத்த மின் கலப்பு ஆக்சைடுகள் ஆகியன எடுத்துக்காட்டுகளாகும். குறிப்பாக, அழுத்தம் மற்றும் திரிபு அளவீடுகள், நுண் ஒலிவாங்கி, மீயொலி மின் உணரி, நுண்கையாளி,  போன்றவற்றில் பரவலாகப் பயன்படுத்தப்படுகின்றன.

## மேலும் காண்க
* இரட்டை உப்பு

## மேற்கோள்கள்

பகுப்பு:ஆக்சைடுகள்
பகுப்பு:கனிம வேதியியல் சேர்மங்கள்
மேத்தன்வெளி

**மேத்தன்வெளி** என்பது இலங்கையில் வட மாகாணத்தின் மன்னார் மாவட்டத்தில் அமைந்துள்ள ஒரு கிராமம் ஆகும். இது முசலி பிரதேச செயலாளர் பிரிவில் அமைந்துள்ளது. இது மன்னார் நகருக்குக் கிழக்கே சுமார் 30 கிலோமீட்டர் தூரத்தில் அமைந்துள்ளது.

## மேற்கோள்கள்


## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



பகுப்பு:மன்னார் மாவட்டத்திலுள்ள ஊர்களும், நகரங்களும்
இரக்னுமா

**இரக்னுமா** (*Rahnuma*)  என்பது பாக்கித்தான் நாட்டில் 1953 ஆம் ஆண்டில் குடும்பக் கட்டுப்பாட்டு சங்கம் என்ற பெயரில் உருவாக்கப்பட்ட சங்கமாகும். பின்னர்  இச்சங்கம் இரக்னுமா என்று மறுபெயரிடப்பட்டது. உயர்தர, மலிவு விலையில் சுகாதார சேவைகளுக்கான அணுகலை அதிகரிப்பதற்கான திட்டங்களை இரக்னுமா அமைப்பு உருவாக்கியுள்ளது. பாலியல் மற்றும் இனப்பெருக்க ஆரோக்கியத்திற்கான உரிமைகள் அணுகுமுறை, சமூகங்களுக்குள் குறிப்பிட்ட குழுக்களை மேம்படுத்துதல் (குறிப்பாக பெண்கள் மற்றும் இளம் பெண்கள்) மற்றும் பாக்கித்தானில் குடிமக்கள்  சமூகத்தை வலுப்படுத்துதல் ஆகியவற்றிற்காக இரக்னுமா அமைப்பு வாதிட்டது. இவ்வமைப்பு  பன்னாட்டு திட்டமிடப்பட்ட பெற்றோர் கூட்டமைப்பின்  ஓர்  அங்கமாகும் . இனப்பெருக்க சுகாதாரம் மற்றும் குடும்பக் கட்டுப்பாடு  ஆகியவற்றிற்கு இவ்வமைப்பு அர்ப்பணிக்கப்பட்டுள்ளது,

குழந்தை திருமண ஒழிப்புத் திட்டங்கள், விளிம்பு நிலையில் இருப்பவர்களுக்கு சேவை, மாற்றுத்திறனாளிகளுக்கு உதவுதல், போக்குவரத்துத் துறை ஊழியர்களிடையே பாதுகாப்பற்ற பாலியல் உறவு, பாக்கித்தானிய இளைஞர்களுக்கு, குறிப்பாக இளம் திருமணமான பெண்களுக்கு, தேர்வுகள் மற்றும் வாய்ப்புகளை விரிவுபடுத்துதல், குழந்தை திருமணத்தில் இருந்து தப்பியவர்கள் மற்றும் அவர்களது குழந்தைகள் சுகாதார சேவைகளை அணுகுவதை அதிகரித்தல், பெண்களுக்கு எதிரான வன்முறை போன்றவை இவ்வமைப்பின் செயல் திட்டங்களில் இடம்பெற்றுள்ள செயல்பாடுகளாகும்.

## முக்கிய திட்டங்கள்
### குழந்தைத் திருமணத் தடுப்பு
பாக்கித்தானில் குழந்தைத் திருமணத்தைத் தடுக்க, தற்போதுள்ள சட்டங்களில் சட்ட சீர்திருத்தங்கள் மூலம் அவற்றை மேலும் பதிலளிக்கவும், அவற்றை மேம்படுத்தவும் இரக்னுமா அமைப்பு பல தலையீடுகளைத் தொடங்கியது.

### குடும்ப திட்டமிடல்
இரக்னுமா அமைப்பு இளைஞர்கள், ஊனமுற்றவர்கள் மற்றும் மிகவும் பாதிக்கப்படக்கூடிய மற்றும் குடும்பக் கட்டுப்பாட்டு சேவைகளுடன் ஓரங்கட்டப்பட்டவர்களை அணுகுகிறது.

### பாலியல் மற்றும் இனப்பெருக்க ஆரோக்கியம்
இளம் பருவத்தினர் மற்றும் இளைஞர்களுக்கு அவர்களின் தேவைகளுக்கு மாறாக அவர்களின் உரிமைகளின் அடிப்படையில் பாலியல் மற்றும் இனப்பெருக்க சுகாதார சேவைகளை வழங்க இரக்னுமா அமைப்பு முயல்கிறது.

### வறுமை ஒழிப்பு
சமூக-பொருளாதார நிலைமைகள் மற்றும் சுகாதாரம் மற்றும் நல்வாழ்வுக்கு இடையிலான நேரடி தொடர்பு காரணமாக இவ்வமைப்பு வறுமை ஒழிப்பு திட்டங்களிலும் தீவிரமாக ஈடுபட்டுள்ளது.

### சமூக உரிமை
சங்கம் அதன் நிதி ஆதார முன்முயற்சியை 2013 ஆம் ஆண்டு செப்டம்பர் மாதத்தில்  தொடங்கியது. நடுத்தர அளவிலான தனியார் வழங்குநர்களுடன் ஒரு சமூக உரிம வலையமைப்பு மூலம் ஏழை மற்றும் குறைந்த சேவை சமூகங்களிடையே பலவிதமான பாலியல் மற்றும் இனப்பெருக்க சுகாதார சேவைகளுக்கான அணுகலை விரிவுபடுத்துவதே அமைப்பின் குறிக்கோளாக இருந்தது. சமூக அணிதிரட்டுபவர்கள் வீட்டுப் பயணங்கள் மற்றும் விழிப்புணர்வு அமர்வுகளை நடத்தினர். 2015 ஆம் ஆண்டில் பன்னாட்டு  திட்டமிடப்பட்ட பெற்றோரின் அறிக்கை, உரிமையியல் வலையமைப்பு  வழங்கப்பட்ட மொத்த பாலியல் மற்றும் இனப்பெருக்க சுகாதார சேவைகளின் எண்ணிக்கையில் 11 மடங்கு அதிகரிப்பைக் கண்டதாகத் தெரிவித்தது.  முதல் காலாண்டில் சுமார் 2,000 ஆக இருந்த எண்ணிக்கை ஐந்தாவது காலாண்டில் கிட்டத்தட்ட 24,000 ஆக இருந்தது.

## மேற்கோள்கள்

பகுப்பு:பாக்கித்தானிய அமைப்புகள்
உமன் சிபிரிட்டு

**உமன் சிபிரிட்டு** (*WomanSpirit*) என்பது பெண்பால் ஓரினச்சேர்க்கை தொடர்பாக வெளிவந்த ஒரு காலாண்டு பத்திரிகையாகும். ரூத் மற்றும் சீன் மவுண்டன்குரோவ் ஆகியோர் அமெரிக்காவில் இப்பத்திரரிகையை தொடங்கினர். அமெரிக்காவின் ஓரிகன் மாநிலத்திலுள்ள வுல்ப் க்ரீக்கு மாகாணத்திற்கு அருகே இப்பத்திரிகை கூட்டாக வெளியிடப்பட்டது. பெண்ணியம் மற்றும் ஆன்மீகம் இரண்டிற்கும் அர்ப்பணிக்கப்பட்ட முதல் அமெரிக்க பெண்ணிய பத்திரிகையாக இவ்விதழ் கருதப்பட்டது. உமன் சிபிரிட்டு பங்களிப்பாளர்களில் பலர் பெண்கள் ஆவர். இவர்கள் ஆன்மீக இயக்கம் பற்றி நன்கு அறிந்தவர்களக இருந்தார்கள். இவ்வியக்கம் சூழலியல், தெய்வீக புராணங்கள் மற்றும் சடங்குகள், பெண்ணியக் கோட்பாடு மற்றும் கணிப்பு போன்ற தலைப்புகளை உள்ளடக்கிய 40 வெளியீடுகளைக் கொண்டிருந்தது. மேலும் கட்டுரைகள், புகைப்படங்கள், கடிதங்கள், புத்தக மதிப்புரைகள், கலைப்படைப்புகள் மற்றும் பாடல்கள் போன்றவைகள் இதன் வெளியீடுகளில் அடங்கும்.

## வரலாறு
தெய்வ இயக்கம் பின்னணி, ஓரிகான் பெண்கள் நில அறக்கட்டளை மற்றும் பிரிவினைவாத பெண்ணியம் அமெரிக்காவில் லெஸ்பியன் பிரிவினைவாதம் 1974 ஆம் ஆண்டு ரூத் மற்றும் ஜீன் மவுண்டன்க்ரோவ் ஆகியோரால் இந்த இதழ் நிறுவப்பட்டது. இவர்கள் "சர்வதேச மற்றும் தீவிர பெண்ணியம்" கொண்ட ஒரு பத்திரிகையாகவும், தொலைநோக்குப் பார்வையைக் கொண்ட பத்திரிக்கையகவும் நடத்தி வந்தனர். இவர்கள் ஒரு கலாச்சாரப் புரட்சியை ஏற்படுத்த விரும்பினார்கள்.  மேலும் ஒரு பெரிய இலக்குகளைக் கொண்ட பத்திரிகையாக இருக்க வேண்டும் என எண்ணினார்கள். 1978 ஆம் ஆண்டில், இவர்கள் ரூட்வொர்க் என்ற இடத்தை வாங்கி தங்களின் லெஸ்பியன் இருப்பிடமாக அங்கு சென்றனர். 1979 ஆம் ஆண்டு முதல் 1984 ஆம் ஆண்டு வரை, அவர்கள் கட்டிய கொட்டகையில் ("நடாலி பார்னி") இதழை நடத்தினர். வெவ்வேறு பிரச்சினைகளின் கீழ் பணியாற்றி வந்த பெண்கள் இங்கு தங்கி வாழந்து வந்தனர்.

## தாக்கம்
இவ்விதழ் அதிகமாக 10 நாடுகளில் 91 பெண்கள் புத்தகக் கடைகளுக்கு விநியோகிக்கப்பட்டது. மேலும் மூவாயிரத்திற்கும் மேற்பட்ட சந்தாதாரர்களைக் கொண்டிருந்தது. ரூட்வொர்க்ஸ் மற்றும் உமன் சிபிரிட்டு பல பெண்களை கிராமப்புற நில இயக்கத்தில் பங்கேற்க அழைத்து வந்ததற்காக பலரால் பாராட்டுகளை பெற்றது.

இந்த இதழை நிறுத்திய பிறகு, ஜீன் மவுண்டன்குரோவ் என்பவர்  இது தொடர்பான குறியீடு ஒன்றை உருவாக்க பரிந்துரைத்தார். கிறிஸ்டின் மெனெப்பி என்பவர் அதை உருவாக்க முன்வந்தார். இது 1989 இல் வெளியிடப்பட்டது. ஆனால் அச்சிடப்படவில்லை, இந்த குறியீடு பெண்ணிய மற்றும் பெண்கள் வரலாற்றை ஆராய்வதற்கு பயனுள்ளதாக அமைந்தது.

## குறிப்பிடத்தக்க பங்களிப்பாளர்கள்
மார்கோட் அட்லர்

சாலி பின்ஃபோர்ட்

மரியன் ஜிம்மர் பிராட்லி

சுஸ்சன்னா புடாபெஸ்ட்

கரோல் கிறிஸ்ட்

எல்சா கிட்லோ

செலினா ஃபாக்ஸ்

சாலி கியர்ஹார்ட்

பாட்ரிசியா மோனகன்

ரோஸ்மேரி ராட்ஃபோர்ட் ரூதர்

மோனிகா ஸ்ஜோ

சார்லீன் ஸ்ப்ரெட்நாக்

லூயிசா டீஷ்

## மேற்கோள்கள்

## மேலும் வாசிக்க
*''WomanSpirit'' archives hosted by Reveal Digital
*

பகுப்பு:அமெரிக்க இதழ்கள்
இரத்த அளவு

**இரத்த [[கன அளவு|அளவு]]** (volemiya) என்பது ஒரு நபரின் இரத்த ஓட்ட அமைப்பில் இரத்தத்திலுள்ள குருதி உயிரணுக்களின் அளவும்  குருதி நீர்மத்தின் அளவும் ஆகும்.

## மனிதர்கள்
ஒரு சராசரி வயது வந்தவருக்கு தோராயமாக 5 லிட்டர் இரத்த அளவு உள்ளது. பெண்களும், ஆண்களும் அவர்களின் எடையில் தோராயமாக ஒரே இரத்த விகிதத்தைக் கொண்டுள்ளனர்.(7 முதல் 8% வரை) இரத்த அளவு சிறுநீரகங்களால் கட்டுப்படுத்தப்படுகிறது.

இரத்தத்தின் அளவு (BV) இரத்தத்தின் ஒரு பகுதியான செங்குருதியணு அணுக்களின் அளவு, குருதி நீர்மத்தின் அளவு (PV) ஆகியவற்றுடன் இரத்த ஆக்சிஜன் உள்ளடக்க ஒழுங்குமுறை வழியாகக் கட்டுப்படுத்தப்படுகிறது. 

:BV = \frac{PV}{1-HC}

இதயச் செயலிழப்பு, நாள்பட்ட உயர் இரத்த அழுத்தம், சிறுநீரகச் செயலிழவு, முக்கியமான பராமரிப்பு உள்ளவர்கள் போன்றோருக்கு இரத்த அளவை அளவிட்டு பயன்படுத்தப்படலாம்.

இரத்த சுத்திகரிப்பின் போது இரத்த அளவு மாற்றங்களின் பயன்பாடு கேள்விக்குரிய பயன்பாடாகும் .

வலப்புறத்தில் உள்ள அட்டவணை ஆரோக்கியமான பெரியவர்களுக்கும், சில விலங்குகளுக்கும், ஒரு கிலோகிராம் இரத்த ஓட்ட அளவைக் காட்டுகிறது. இருப்பினும், பருமனான, வயதான விலங்குகளில் இது 15% குறைவாக இருக்கலாம்.

## மேற்கோள்கள்
 

பகுப்பு:மருத்துவத்தில் கணிதம்
பகுப்பு:குருதி
வேம்பனூர் ஈரநில வளாகம்

**வேம்பனூர் ஈரநில வளாகம்** (Vembannur Wetland Complex), தமிழ்நாட்டின் கன்னியாகுமரி மாவட்டம்,  அகத்தீஸ்வரம் வட்டம்,  இராஜாக்கமங்கலம் ஊராட்சி ஒன்றியத்தில் உள்ள மேலசங்கரன்குழி ஊராட்சியில் உள்ள வேம்பனூர் சிற்றூரில்  19.7 எக்டேர் பரப்பளவில் அமைந்த சதுப்புநிலம் ஆகும். ராம்சர் சாசனம் இந்த ஈரநில வளாகத்திற்கு 08 ஏப்ரல் 2022 அன்று அங்கீகாரம் வழங்கியது.
## அமைவிடம்
வேம்பனூர் சதுப்பு நிலம், நாகர்கோவிலுக்கு மேற்கே 8 கிலோ மீட்டர் தொலைவில், வங்காள விரிகுடாவை ஒட்டி அமைந்துள்ளது. 
## விளக்கம்
வேம்பன்னூர் நன்னீர் சதுப்புநிலம் என்பது ஒரு நீர்ப்பாசன குளம் ஆகும். இதில் பறவைகள் மற்றும் பல்லுயிர்கள் வாழும் பகுதியாகும்.  குளிர்காலங்களில்  ஆற்று ஆலாக்கள், நீலச்சிறகிகள், பச்சைக்காலிகள், சாம்பல் கூழைக்கடாக்கள் உள்ளிட்ட 16 வகையான வெளிநாட்டு மற்ற்ம் உள்நாட்டுப் பறவைகள் இந்த வேம்பனூர் ஈரநிலத்தில் வலசையாக வந்து தங்கி முட்டையிட்டு, குஞ்சு பொறித்து, பின் குஞ்சுகள் வளர்ந்து பறக்கத் தொடங்கிய பின்னர், மீண்டும் தம்வாழிடத்திற்கு திரும்பச் செல்கிறது. மேலும் இந்த ஈரநிலத்தில் 65 வகையான மரங்கள், 75 வகையான கணுக்காலிகள், 16 வகையான மீன்கள், 29 வகையான ஊர்வன மற்றும் நீர்நில வாழ்வனவைகள் மற்றும் 10 வகையான பாலூட்டிகள் உள்ளது. 

இந்த ஈரநிலம் 1,000 க்கும் மேற்பட்ட குடும்பங்களின் 2,000 எக்டேர் விவசாய நிலத்திற்கு நீர் ஆதாரமாக உள்ளது. மேலும் இந்த ஈரநிலம் உள்ளூர் மக்களுக்கு மீன் மற்றும் குடிநீரையும் வழங்குகிறது.

## இதனையும் காண்க
* ராம்சர் சாசனம்
* தமிழ்நாட்டின் ராம்சர் ஈர நிலங்களின் பட்டியல் 
* இந்தியாவில் ராம்சார் தளங்களின் பட்டியல்

## மேற்கோள்கள்

பகுப்பு:இந்திய ராம்சார் இடங்கள்
பகுப்பு:இந்தியாவில் உள்ள பறவைகள் காப்பகங்கள் 
பகுப்பு:தமிழ்நாட்டின் பறவை புகலிடங்கள்
பகுப்பு:கன்னியாகுமரி மாவட்டம்
பகுப்பு:இந்தியாவில் உள்ள சதுப்பு நிலங்கள்
சுமதி சேத்ரமடே

**சுமதி சேத்ரமடே** (*Sumati Kshetramade*)(7 மார்ச் 1913 - 1997) மகாராட்டிராவைச் சேர்ந்த மராத்தி எழுத்தாளர் ஆவார். இவர் மருத்துவராயினும் எழுத்தாளராக நன்கு அறியப்படுகிறார். இவர் மராத்தி, குசராத்தி மொழிகளில் அதிகமாக எழுதிவருபவர் ஆவார்.

## கல்வி
1935-இல் மருத்துக் கல்வியினை முடித்த சுமதி சேகாதாடே பரோடாவில் வசித்து வந்தார். பின்னர் 1945-இல் மருத்துவ மேல் கல்விக்காக இங்கிலாந்துக்குச் சென்று, பின்னர் கோலாப்பூரில் குடியேறி மருத்துவம் செய்தார். இவரது முதல் நாவல்,  காந்த்பரி ஆதார் மருத்துவமனை சூழலை அடிப்படையாகக் கொண்டது. இவரது நாவல்களின் முக்கிய கருப்பொருள் பெண்களைச் சுரண்டுதல் குறித்ததாகும்.

## தேர்ந்தெடுக்கப்பட்ட படைப்புகள்
### நாவல்கள்
* சுராவணதாரா (1983)
* பிரதிபாதா (1982)
* மகாமாலி படாவா (1979)
* ஆச்ஆத் மேக் (1976)
* ஷர்வாரி ஷர்வாரி
* யுகந்தாரா
* அபாசு
* மகாசுவேதா
* அனுகர்
* வ்ருண்டா
* யாத்னியாசேனி
* சாம்பராச்சி சிங்கே
* ஜீவன்-சுவப்னா
* ஸ்ரீ கிருஷ்ணர்
* சத்யப்ரியா காந்தாரி
* அர்ப்பணிப்பு
* சம்பராச்சி சிங்கே
* சிந்துதுர்க்
* எல்லைக் கோடு
* சுமதிகந்தா
* சேலா

## மேற்கோள்கள்

பகுப்பு:20-ஆம் நூற்றாண்டு இந்தியப் பெண் எழுத்தாளர்கள்
பகுப்பு:மராத்தி எழுத்தாளர்கள்
பகுப்பு:இந்தியப் பெண் நாவலாசிரியர்கள்
பகுப்பு:1997 இறப்புகள்
பகுப்பு:1913 பிறப்புகள்
காவனூர், மதுரை

**காவனூர்** என்பது இந்தியா தமிழ்நாடு மாநிலத்தின் மதுரை மாவட்டத்திலுள்ள மதுரை மேற்கு ஊராட்சி ஒன்றிய காவனூர் ஊராட்சி ஒரு புறநகர்ப் பகுதியாகும்.
## அமைவிடம்
கடல் மட்டத்திலிருந்து சுமார் 188.08 மீ. உயரத்தில், () என்ற புவியியல் ஆள்கூறுகள் கொண்டு காவனூர் அமையப் பெற்றுள்ளது.

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், காவனூர் ஊரின் மொத்த மக்கள்தொகை 1,658 பேர் ஆகும். இதில் 819 பேர் ஆண்கள் மற்றும் 839 பேர் பெண்கள் ஆவர்.
## அரசியல்
காவனூர் பகுதியானது, மதுரை கிழக்கு (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, மதுரை மக்களவைத் தொகுதி சார்ந்தது.
## மேற்கோள்கள்

பகுப்பு:மதுரை மாவட்டத்திலுள்ள ஊர்களும் நகரங்களும்
மைத்திரேயி கல்லூரி

**மைத்திரேயி கல்லூரி** (*Maitreyi College*) என்பது தில்லி பல்கலைக்கழகத்தின் தெற்கு வளாகத்தில் உள்ள ஒரு மகளிர் கல்லூரி ஆகும். இது இந்தியாவின் புது தில்லி -சாணக்யபுரி, பாபு தாமில் அமைந்துள்ளது. இக்கல்லூரி சூலை 1967-இல் நிறுவப்பட்ட இக்கல்லூரிக்கு வேத முனிவர் மைத்ரேயியின் பெயரிடப்பட்டது. இந்த மகளிர் கல்லூரி, அறிவியல், கலை, வணிகத் துறைகளில் பல்வேறு படிப்புகளை வழங்குகிறது. இக்கல்லூரியானது இந்திய அரசின் உயிரிதொழில்நுட்பவியல் துறையினால் நட்சத்திரக் கல்லூரியாக அங்கீகரிக்கப்பட்டு, தாவரவியல், விலங்கியல், வேதியியல், கணிதம் ஆகிய நான்கு அறிவியல் துறைகளுக்கும் நிதியுதவி வழங்கப்பட்டுள்ளது.

2024ஆம் ஆண்டில் தேசிய நிறுவன தரவரிசை கட்டமைப்பின் தரவரிசையில் இந்தியாவின் கல்லூரிகளில் இது 29ஆவது இடத்தில் உள்ளது. இக்கல்லூரி தேசிய மதிப்பீடு மற்றும் தரச்சான்று அவையின் ஏ+ + தர அங்கீகாரம் பெற்றுள்ளது.

*இளஞ்சிவப்பு  வழித்தடம்* தில்லி மெட்ரோவின் கட்டுமானம் காரணமாக, மைத்திரேயி கல்லூரியை இந்தப் பயணத்தடம் மூலம் எளிதாக அணுக முடியும். இக்கல்லூரியின் அருகிலுள்ள மெட்ரோ நிலையம் துர்காபாய் தேசுமுக் தெற்கு வளாக மெட்ரோ நிலையம் ஆகும். இது இக்கல்லூரியிலிருந்து 1 கி.மீ. தூரத்தில் உள்ளது.

## கல்வி படிப்புகள் மற்றும் துறைகள்
மைத்திரேயி கல்லூரி பல்வேறு இளநிலை, முதுநிலைப் படிப்புகளை வழங்குகிறது.

* மூன்று ஆண்டு இளநிலை திட்டம்
* இரண்டு வருட முதுநிலை திட்டம்

### மூன்று ஆண்டு இளங்கலை திட்டங்கள்
* இளங்கலை கலை
* ஆங்கிலம்
* இந்தி
* வரலாற்று
* அரசறிவியல்
* சமசுகிருதம்
* சமூகவியல்
* வணிகவியல்
* தாவரவியல்
* வேதியியல்
* கணிதம்
* இயற்பியல்
* விலங்கியல்
* வணிகவியல்

* இளநிலை அறிவியல் (இயற்பியல், வேதியியல் / கணினி அறிவியல், கணிதம்)
* உயிர் அறிவியல் இளநிலை அறிவியல் திட்டம் (தாவரவியல் வேதியியல், விலங்கியல்)

### இரண்டு வருட முதுகலை திட்டங்கள்

* அரசியல் அறிவியலில் முதுநிலை
* கணிதத்தில் முதுநிலை

## விருதுகள்
மைத்திரேயி கல்லூரியில் உள்ள புல்வெளிகளி பல விருதுகளை வென்றுள்ளது. தில்லி பல்கலைக்கழக வருடாந்திர மலர் கண்காட்சி 2018-இல் கல்லூரிக்குச் சிறந்த புல்வெளிக்கான 'தி தேசப்பந்து கல்லூரி கோப்பையும்' சிறந்த தோட்டத்திற்கான 'பாரசீக கோப்பையும்' வழங்கப்பட்டது. வெவ்வேறு வெட்டுப் பூ பிரிவுகளில் கல்லூரி 17 பரிசுகளை வென்றது. கல்லூரியின் தோட்டக்காரர், சிறிராம் பகதூர் 2018-ஆம் ஆண்டிற்கான சிறந்த மாலி என்ற பட்டத்தைப் பெற்றார்.

## குறிப்பிடத்தக்க முன்னாள் மாணவர்கள்

* பிரியங்கா போசு, நடிகையும் வடிவழகியும்
* சுகந்தா கார்க், நடிகை, பாடகி, தொலைக்காட்சி தொகுப்பாளர்
* மாலினி அகர்வால், பிரபலப் பதிவர், MissMalini.com நிறுவனர் & வலைப்பூ பதிவர், வானொலி தொகுப்பாளர்

## மேற்கோள்கள்

பகுப்பு:Pages using gadget WikiMiniAtlas
பகுப்பு:மகளிர் பல்கலைக்கழகங்களும் கல்லூரிகளும்
அங்கவசுதிரம்

**அங்கவசுதிரம்** (*angavastra*')**' என்பது இந்திய நாட்டின், குறிப்பாக மகாராட்டிரம் மற்றும் தென்னிந்தியாவில் ஆண்கள் அணியும் தோள்பட்டை துணி அல்லது துண்டு ஆகும்.  ஒற்றை செவ்வக துணி மற்றும் அலங்கரிக்கப்பட்ட எல்லைகளை இது கொண்டிருக்கலாம். வேட்டி மற்றும் குர்த்தாவுடன் அங்கவசுதிரத்தை அணியலாம். விருந்தினர்கள், பெரியவர்கள் மற்றும் குருக்களுக்கு மரியாதை செலுத்தும் வகையில் அங்கவசுதிரம் வழங்கப்படலாம். 

## பாணி மற்றும் பயன்பாடு
அங்கவசுதிரம் என்பது எளிய தளர்வான ஆடையாகும்.  இது பொதுவாக தோள்பட்டைக்கு மேல் போர்த்தப்பட்ட வேட்டி நிறத்துடன் இணைக்கப்படுகிறது. இவ்வுடை தென்னிந்தியாவின் பாரம்பரிய உடைகள் மற்றும் ஆழமான மாடல் உடை ஆகும்.

பிரதமர் நரேந்திர மோதி அர்ச்சுனனின் தவம், கிருட்டிணரின் பட்டாம்பந்து, பஞ்ச ரதங்கள் மற்றும் கடற்கரை கோயிலுக்குச் சென்றபோது பாரம்பரிய உடையான காராய் வேட்டி, குர்தா மற்றும் அங்கவசுதிரம் ஆகியவற்றை அணிந்திருந்தார். வாரணாசி பகுதியைச் சேர்ந்த நெசவாளர் ஒருவர் நரேந்திர மோதிக்காக புத்த மந்திரங்களை உள்ளடக்கிய ஒரு சிறப்பு பட்டு அங்கவசுதிரத்தை வடிவமைத்து நெய்யும் பணியை மேற்கொண்டார்.

## வரலாறு
தென்னிந்தியா மற்றும் மகாராட்டிராவின் சில பகுதிகளில் ஆண்கள் அணியும் பாரம்பரிய ஆடையான அங்கவசுதிரம், இந்திய கலாச்சாரத்தில் வேரூன்றிய நீண்ட வரலாற்றைக் கொண்டுள்ளது. தையல் இல்லாத, செவ்வக துணி உடற்பகுதி மற்றும் தோள்பட்டைக்கு மேல் போர்த்தி, நடைமுறை மற்றும் குறியீட்டு நோக்கங்களுக்காக சேவை செய்கிறது. அங்கவசுதிரத்தின் தோற்றம் பண்டைய காலங்களிலிருந்து கண்டறியப்படுகிறது. சாஞ்சி மற்றும் அமராவதி போன்ற வரலாற்று தளங்களில் காணப்படும் சிற்பங்கள் மூலம் சான்றளிக்கப்பட்டபடி, தோள்கள் அல்லது இடுப்பைச் சுற்றி அணியும் இதேபோன்ற ஆடையான உத்தரியாவிலிருந்து இது உருவானதாக நம்பப்படுகிறது. "அங்கவசுதிரம்" என்ற சொல் சமசுகிருத மொழியிலிருந்து பெறப்பட்டது. அதாவது "உடலுக்கான துணி", என்ற அடிப்படை நோக்கத்தை பிரதிபலிக்கிறது.

வரலாற்று ரீதியாக, அங்கவசுதிரம் பொதுவாக கைகளில் நெய்யப்பட்ட பருத்தி நூலால் ஆனது.  எளிய இயந்திரங்களைப் பயன்படுத்தி வடிவமைக்கப்பட்டது. ஜவுளித் தொழில் தொழில்மயமாக்கப்பட்டவுடன், உற்பத்தி முறைகள் உருவாகின. பருத்தி அன்றாட உடைகளுக்கு பிரபலமாக இருக்கும்போது, பட்டு அங்கவசுதிரங்கள் பெரும்பாலும் மத மற்றும் முறையான சந்தர்ப்பங்களில் பயன்படுத்தப்படுகின்றன. மதத் தலைவர்கள் மற்றும் பயிற்சியாளர்களுக்கு கச்சா மட்கா பட்டு பயன்பாடு குறிப்பாக விரும்பப்படுகிறது.

சமீப ஆண்டுகளில், அங்கவசுதிரம் அதன் பாரம்பரிய சூழல்களுக்கு அப்பால் அங்கீகாரத்தைப் பெற்றுள்ளது. இந்தியாவில் உள்ள சில கல்வி நிறுவனங்கள் காலனித்துவ கால கருப்பு ஆடைகளுக்கு பதிலாக தங்கள் பட்டமளிப்பு உடையின் ஒரு பகுதியாக இதை ஏற்றுக்கொண்டுள்ளன. உதாரணமாக, 2023 ஆம் ஆண்டில், தில்லி பல்கலைக்கழகம் தனது 99 வது பட்டமளிப்பு விழாவிற்கு அங்கவசுதிரங்களைப் பயன்படுத்துவதற்கான முடிவை அறிவித்தது. காலனித்துவ தாக்கங்களிலிருந்து விலகிச் செல்ல விரும்புவதாகக் கூறியது.

இவ்வுடைக்கு நீண்ட வரலாறு இருந்தபோதிலும், அங்கவசுதிரத்தின் அடிப்படை வடிவமைப்பு மற்றும் நோக்கம் பெரும்பாலும் மாறாமல் உள்ளன. இவ்வுடை இந்திய கலாச்சாரத்தின் முக்கிய அடையாளமாக தொடர்ந்து இருந்து வருகிறது. நவீன காலங்களில் பாரம்பரியம் மற்றும் நடைமுறை ஆகிய இரண்டையும் பிரதிநிதித்துவப்படுத்துகிறது.

## மேற்கோள்கள்

பகுப்பு:இந்திய உடைகள்
மாதா சுந்திரி மகளிர் கல்லூரி

**மாதா சுந்தரி மகளிர் கல்லூரி** (*Mata Sundri College for Women*) என்பது இந்தியாவின் தலைநகர் தில்லியில் தில்லி பல்கலைக்கழக உறுப்புக் கல்லூரியாகும். இந்தக் கல்லூரி 1967ஆம் ஆண்டு தில்லி சீக்கிய குருத்துவாரா மேலாண்மைக் குழுவால் நிறுவப்பட்டது. தற்போது கல்லூரியில் பல்வேறு சான்றிதழ், பட்டயம், இளநிலை, முதுநிலை படிப்புகளில் 4000க்கும் மேற்பட்ட மாணவர்கள் படிக்கின்றனர். இந்தக் கல்லூரி மத்திய தில்லியில் தில்லி பல்கலைக்கழகத்தின் வடக்கு வளாகத்தின் அதிகார வரம்பிற்கு உட்பட்டது.  இது பத்தாவது சீக்கிய குரு குரு கோபிந்த் சிங்கின் மனைவி மாதா சுந்தரியின் நினைவாகப் பெயரிடப்பட்டது. இது மாதா சுந்தரி குருத்துவாராவிற்கு அருகில் அமைந்துள்ளது.

## வரலாறு
மாதா சுந்தரி கல்லூரி 1967ஆம் ஆண்டு 21 ஆசிரியர்களுடன் தொடங்கப்பட்டது. 1968 மற்றும் 1969ஆம் ஆண்டுகளில் பஞ்சாபி, இந்தி, சமசுகிருதம், வரலாறு, அரசியல் அறிவியல், தத்துவம் ஆகியவற்றில் இளங்கலைப் படிப்புகள் வழங்கப்பட்டன. பஞ்சாப், சமசுகிருத மொழிகளில் முதுநிலை படிப்புகள் முறையே 1976, 1978ஆம் ஆண்டுகளில் அறிமுகப்படுத்தப்பட்டன. கணிதம், வணிகவியல் உள்ளிட்ட கூடுதல் படிப்புகள், 1978-இல் அறிமுகப்படுத்தப்பட்டது.

## வழங்கப்படும் படிப்புகள்
இந்தக் கல்லூரி பல்வேறு இளநிலை, முதுகலை படிப்புகளை வழங்குகிறது.

### இளங்கலை படிப்புகள்

* மனிதநேயம்

ஆங்கிலம், இந்தி, வரலாறு, தத்துவம், அரசியல் அறிவியல், உளவியல், பஞ்சாபி, சமற்கிருதம்

* வணிகவியல்

இளநிலை வணிகவியல், 

இளநிலை கணிதம்

### சான்றிதழ்/பட்டயப் படிப்புகள்

* பகுதி நேரச் சான்றிதழ்/பட்டயம்/மேம்பட்ட பட்டயப்படிப்பு:- கணினி, கணினிப் பயன்பாடுகள், ஜவுளி வடிவமைப்பு, பயணம் மற்றும் சுற்றுலா 

* வெளிநாட்டு மொழிகளில் சான்றிதழ் படிப்புகள்:- பிரான்சிய மொழி, செரும, எசுப்பானியம்

## வசதிகள்
கல்லூரியில் ஒரு பெரிய, விசாலமான நூலகம் உள்ளது. 

## போக்குவரத்து
ஐடிஓ மெட்ரோ நிலையம் கல்லூரி வளாகத்திலிருந்து சுமார் 1 கி.மீ தொலைவில் உள்ளது.

## மேலும் காண்க

* இந்தியாவில் கல்வி
* இந்தியாவில் எழுத்தறிவு

## மேற்கோள்கள்

பகுப்பு:Pages using gadget WikiMiniAtlas
பகுப்பு:மகளிர் பல்கலைக்கழகங்களும் கல்லூரிகளும்
தற்காலிக நீதிபதி (இந்திய உயர் நீதிமன்றம்)

**தற்காலிக நீதிபதி**,இந்திய அரசியலமைப்பின் பிரிவு 224A இன் கீழ், ஓய்வுபெற்ற  உயர் நீதிமன்ற நீதிபதிகளை மீண்டும் தற்காலிக அடிப்படையில், உயர் நீதிமன்ற நீதிபதிகளாகப் பணியில் அமர்த்த  இந்திய உயர் நீதிமன்றத்தின் தலைமை நீதியரசர்களுக்கு அதிகாரம் வழங்கப்பட்டுள்ளது.இதற்கு இந்திய உச்ச நீதிமன்றம் 30 சனவரி 2025 அன்று வரையறைகள் வகுத்தது.
## வரையறைகள்
*  ஒரு உயர் நீதிமன்றத்திற்கு அனுமதிக்கப்பட்ட மொத்த நீதிபதிகளில் 10% அல்லது 2 முதல் 5 வரையிலான தற்காலிக நீதிபதிகளை, குடியரசுத் தலைவரின் முன் அனுமதியுடன், உயர் நீதிமன்ற தலைமை நீதிபதிகள் நியமிக்கலாம்.
* உயர் நீதிமன்ற நீதிபதி தலைமையிலான அமர்வில் மட்டும், தற்காலிக நீதிபதி, நிலுவையில் உள்ள குற்றவியல் மேல்முறையீடு வழக்குகளை விசாரணை செய்து தீர்ப்புகள் வழங்கலாம். 
* தற்காலிக நீதிபதிகளுக்கும் மற்ற உயர் நீதிமன்ற நீதிபதிகளுக்கு உள்ள அதிகாரம், கடமைகள் உள்ளதுடன், குடியரசுத் தலைவரால் அனுமதிக்கப்படும் ஊதியம் வழங்கப்படும்.

## பின்னணி
சனவரி 25, 2025 நிலவரப்படி, இந்திய உயர் நீதிமன்றங்களில் 1.82 மில்லியன் குற்றவியல் வழக்குகளும், 44,000க்கும் மேற்பட்ட குடிமை வழக்குகளும் நிலுவையில் உள்ளன என்று தேசிய நீதித்துறை தரவுகள் தெரிவித்துள்ளது. இதனை கருத்தில் கொண்டு இந்திய உச்ச நீதிமன்றம்  30 சனவரி 2025 அன்று வழங்கிய தீர்ப்பில் உயர் நீதிமன்ற தலைமை நீதிபதிகளே, தற்காலிக அடிப்படையில், ஓய்வு பெற்ற உயர் நீதிமன்ற நீதிபதிகளை, உயர் நீதிமன்றத்தின் நீதிபதிகளாக நியமிக்கலாம் எனத் தீர்ப்பு  வழங்கியது.
## மேற்கோள்கள்

## வெளி இணைப்புகள்
* Supreme Court Relaxes Conditions for Ad Hoc Judge Appointments in High Courts
* CJI, top SC judges hold meeting to discuss appointment of ad-hoc judges in HCs
பகுப்பு:இந்திய உயர் நீதிமன்ற நீதிபதிகள் 
பகுப்பு:இந்திய உயர் நீதிமன்றங்கள்
பகுப்பு:இந்திய அரசியலமைப்புச் சட்டம்
தசுத்கர்

**தசுத்கர்** (*Dastkar***)** என்பது இந்திய நாட்டின் பாரம்பரிய கைவினைப் பொருட்களை மேம்படுத்துவதற்கும் புத்துயிர் பெறுவதற்கும் இந்தியா முழுவதும் உள்ள கைவினைஞர்களுடன் பணிபுரியும்  இந்திய அரசு சாரா அமைப்பாகும். இவ்வமைப்பு 1981 ஆம் ஆண்டில் தில்லியில், அதன் தற்போதைய தலைவரான இலைலா தியாப்சி உட்பட ஆறு பெண்கள் கொண்ட குழுவால் நிறுவப்பட்டது.
thumb|2015 ஆம் ஆண்டு தசுத்கர் வடிவமைப்பு கண்காட்சியில் மத்தியப் பிரதேச மாநிலத்தின் பாக் பகுதியைச் சேர்ந்த பாரம்பரிய பாக் பிரிண்ட் கைவினைஞர் முகமது பிலால் கத்ரி
இன்று, 1982 ஆம் ஆண்டு முதல் ஒவ்வொரு ஆண்டும் ஏற்பாடு செய்யும் தசுக்தார் மேளா என்ற கைவினைக் கண்காட்சிக்கு ஒத்ததாக உள்ளது.

## வரலாறு
[thumb|[குசராத்து|குசராத்து மாநிலத்தின் கச்சு நகரைச் சேர்ந்த பாரம்பரிய சால்வை தயாரிப்பாளர், தசுத்கர் நேச்சர் பசார், மெகுராலி, 2014 ஆம் ஆண்டு]]
தசுத்கர் 1981 ஆம் ஆண்டில் 15 கைவினைக் குழுக்களுடன் வேலை செய்யத் தொடங்கினார். 30 ஆண்டுகளுக்குப் பிறகு இவ்வமைப்பு இந்தியா முழுவதும் 350 கைவினைக் குழுக்களுடன் தொடர்புடையதாக உள்ளது.பல ஆண்டுகளாக, கிராமப்புறங்களில் பெண்களுக்கு அதிகாரமளிப்பதில் தசுத்கர் பணியாற்றியுள்ளார். மேலும் இவ்வமைப்பு தன்னம்பிக்கை மிக்க கைவினைஞர் குழுக்களை வளர்ப்பதில் ஈடுபட்டுள்ளது.

2005 ஆம் ஆண்டில், தியாப்சி அகில இந்திய கைவினைஞர்கள் மற்றும் கைவினைஞர்கள்  நலச் சங்கத்தின் (ஏ. ஐ. ஏ. சி. ஏ) நிறுவனர் மற்றும் உறுப்பினராக பிரிதம் சிங்குடன் (அனோகி) இணைந்தார். இவருக்கு 2012 ஆம் ஆண்டில் இந்திய அரசால் பத்மசிறீ விருது வழங்கப்பட்டது.

## தசுத்கர் மேளா
இலையுதிர்கால பண்டிகை காலங்களுக்கு முன்பு, இலையுதிர் காலத்தில் கைவினைக் கண்காட்சி மற்றும் தீபாவளி அன்று ஏற்பாடு செய்யும் வருடாந்திர கொண்டாட்டம்  "தசுத்கர் மேளா" நிகழ்ச்சியை ஏற்பாடு செய்யத் தொடங்கினார். தில்லியில் நடைபெறும் இந்த மேளாவில் இருபத்தி இரண்டிற்கும் மேற்பட்ட மாநிலங்களைச் சேர்ந்த கைவினைஞர்கள் மற்றும் கைவினைஞர்களின் படைப்புகள் மற்றும் கைவினைப் பொருட்களை விற்பனை இம்மேளாவில் செய்கிறார்கள். இது தவிர, கைவினைஞர்களின் பட்டறைகள் மற்றும் செயல்விளக்கங்களும் இதில் உள்ளன. 

## தசுத்கர் நேச்சர் பசார்
இடது|thumb|தசுத்கர் நேச்சர் பசார், மெகுராலி, 2014 ஆம் ஆண்டில் கைவினைக் கடைகள்.
1983 ஆம் ஆண்டில், சுற்றுச்சூழல் ஆர்வலர் வால்மிக் தாப்பர் இயற்கை பொருட்கள் மற்றும் இழைகளை ஊக்குவிக்கும் யோசனையை பரிந்துரைத்ததை அடுத்து, இயற்கை உந்துதல் தயாரிப்புகளுடன் இயற்கையின் கருக்கள் மற்றும் பறவைகள் மற்றும் விலங்குகளின் உருவங்களுடன் "தாசுகர் நேச்சர் பசார்" ஏற்பாடு செய்யப்பட்டது. பல ஆண்டுகளாக, தில்லியில் உள்ள தில்லி காத், கைவினைக் கலை அருங்காட்சியகம், இந்திரா காந்தி தேசிய கலை மையம் (ஐ.சி.என்.சி.ஏ) மற்றும் மெகுரௌலியில் உள்ள கிசான் காத் உள்ளிட்ட பல்வேறு இடங்களில் நடத்தப்பட்டுள்ளது. 2012 ஆம் ஆண்டில், மெகுரௌலியில் உள்ள கிசான் காத் தில்லி சுற்றுலாவிலிருந்து 15 ஆண்டு குத்தகைக்கு எடுக்கப்பட்டது. இதில் தெற்காசிய பசார், குளிர்கால நெசவு மற்றும் பசந்த் பசார் ஆகியவை அடங்கும். இந்தியாவின் பல்வேறு பகுதிகளிலிருந்து பிராந்திய மற்றும் சிறப்பு உணவு வகைகளும் இங்கு இடம்பெற்றுள்ளன 

இதேபோன்ற தசுத்கர் பசார்கள்  நாட்டின் பல பகுதிகளில் ஏற்பாடு செய்யப்பட்டுள்ளன. அங்கு கைவினை குழுக்கள் மற்றும் பல்வேறு மாநிலங்கள் படைப்புகளை காட்சிப்படுத்தி விற்கின்றன.

## மேற்கோள்கள்

## நூலியல்

* 

## வெளி இணைப்புகள்
* தசுத்கர், இணையதளம்

பகுப்பு:இந்திய அமைப்புகள்
பகுப்பு:கைத்தொழில்
தில்சாத் அக்தர்

**தில்சாத் அக்தர்** (Dilshad Akhtar) இந்திய நாட்டினைச் சார்ந்த பஞ்சாபி நாட்டுப்புற இசை பாடகர் ஆவார். இவர் 1996 ஆம் ஆண்டு சனவரி மாதம் 28 ஆம் தேதியன்று இறந்தார். பல பஞ்சாபி படங்களில் பின்னணி பாடகராகவும் பணியாற்றினார். மன்பிரீத் அக்தர், இவரது சகோதரி மற்றும் இவரது உறவினர் சந்தீப் அக்தர் ஆகியோரும் பாடகர்களாக இருந்தனர்.

## வாழ்க்கை வரலாறு
இந்திய நாட்டின் பஞ்சாப் மாநிலத்தின் சிறீ முக்த்சர் சாகிப் மாவட்டத்தின் கில்சேவாலா கிராமத்தில் பிறந்த அக்தர், பரித்கோட் பகுதியில் உள்ள தனது ஆசிரியரிடம் இசை கற்றுக்கொண்டார்.

1996 ஆம் ஆண்டு சனவரி மாதம் 28 ஆம் தேதியன்று, குர்தாசுபூர் மாவட்டத்தின் சிங்புரா கிராமத்தில் நடந்த நிகழ்ச்சியின் போது, காவல் அதிகாரி பாடலுக்கான கோரிக்கையை ஏற்க மறுத்ததால் அக்தர்  காவல் அதிகாரியால் கொல்லப்பட்டார்.

## மேற்கோள்கள்

பகுப்பு:இந்தியத் திரைப்படப் பாடகர்கள்
பகுப்பு:1996 இறப்புகள்
பகுப்பு:Navseasoncats year and decade
பகுப்பு:பரித்கோட் மாவட்டம்
பகுப்பு:குர்தாஸ்பூர் மாவட்டம்
பகுப்பு:இந்தியாவில் மனித உரிமை மீறல்கள்
பகுப்பு:கொலைகள்
பகுப்பு:இந்தியாவில் காவல்துறையின் தீய நடத்தைகள்
பகுப்பு:பஞ்சாப் (இந்தியா)
இசிதா மொய்த்ரா

**இசிதா மொய்த்ரா** (*Ishita Moitra*)(பிறப்பு 1983) இந்தியாவின் மும்பையைச் சேர்ந்த ஒரு திரைக்கதை எழுத்தாளர்.

## வாழ்க்கை
மொய்த்ரா 1983 ஆகத்து 8ஆம் தேதி உத்தரப் பிரதேசத்தின் பரேலியில் பிறந்தார்.

ஆரம்பக்காலப் படைப்பாக 2013ஆம் ஆண்டு வெளியான *மேரே டாட் கி மாருதி* திரைப்படத் திரைக்கதையினை இவர், தனது கணவர் நீரஜ் உத்வானியுடன் இணைந்து எழுதினார்.

மொய்த்ரா பல படங்கள், இந்தி தொலைக்காட்சி நிகழ்ச்சிகள் மற்றும் வலைத் தொடர்களை எழுதியுள்ளார். 2023ஆம் ஆண்டு வெற்றி பெற்ற *ராக்கி அவுர் ராணி கீ பிரேம் ககானி* திரைப்படத்தின் முதன்மை எழுத்தாளர்களில் ஒருவராகவும் இருந்தார். இவரது மற்றொரு படைப்புகளில் 2020 திரைப்படமான சகுந்தலா தேவி கதை வடிவமைப்பில் பங்களிப்பும் அடங்கும்.

## பணி

### திரைப்படங்கள்

* கம்பக்த் இஷ்க் (2009) (திரைக்கதை)
* எப்போதும் கபி கபி (2011) (திரைக்கதை & வசனம்)
* மேரே டாட் கி மாருதி (2013) (உரையாடல்கள்)
* ராகினி எம். எம். எசு. 2 (2014) (வசனம்)
* நூர் (2017) (வசனம்)
* காப் கெர்ள்பிரண்ட் (2017) (வசனம்)
* சகுந்தலா தேவி (2020) (வசனம்) (அமேசான் பிரைம் வீடியோவில் வெளியிடப்பட்டது)
* ராக்கி அவுர் ராணி கி பிரேம் கஹானி (2023) (திரைக்கதை)
* பேட் நியூசு (2024) (எழுத்தாளர்)

### தொலைக்காட்சி தொடர்கள்

* தேகா ஏக் குவாப் (2011-2012) (வசனம்)
* படே அச்சே லக்தே கைன் (2011-2014) (வசனம்)
* கோடே சிக்கி (2011) (வசனம்)
* அஜீப் தாஸ்தான் கை யே (2014-2015) (வசனம்)
* பேபன்னா (2018)

### வலைத் தொடர்கள்

* தி டெஸ்ட் கேஸ் (சோதனை வழக்கு) (2017-2018) (வசனம்)
* போர் மோர் சாட்சு ப்ளீசு! (2019-முன்னமைவு) (வசனம்)
* கால் மீ பே (2024) (படைப்பாளர் & எழுத்தாளர்)

## விருதுகளும் பரிந்துரைகளும்

## மேற்கோள்கள்

பகுப்பு:1983 பிறப்புகள்
பகுப்பு:வாழும் மக்கள்
பகுப்பு:இந்தியப் பெண் திரைக்கதை எழுத்தாளர்கள்
விமலா பாட்டீல்

**விமலா பாட்டீல்** (*Vimla Patil*) ஓர் இந்தியப் பெண் பத்திரிகையாளரும், எழுத்தாளரும், ஆர்வலரும், கட்டுரையாளரும், நிகழ்ச்சி வடிவமைப்பாளரும் ஆவார்.

## தொழில்
இலண்டனில் இதழியல் படிக்கும் போது, விமலா பாட்டீல் ''த டெலிகிராப்''இல் பகுதிநேரப் பயிற்சியாளராக இருந்தார். பின்னர் *தி ஆபிசு மேகசின்* என்ற வணிக இதழில் பணியாற்றினார். இந்தியா திரும்பியதும், 1959ஆம் ஆண்டு ''தி டைம்சு ஆஃப் இந்தியா'' வெளியீடான *பெமினாவில்* அதன் தொடக்க வெளியீட்டின் போது பணியில் சேர்ந்தார்.

1989ஆம் ஆண்டு ஒரு சந்தை ஆராய்ச்சி நிறுவன ஆய்வுக்குப் பிறகு, *பெமினாவின்* நிர்வாகம், வாசகர்களின் ஆர்வம் குடும்பம் மற்றும் வீட்டிலிருந்து தனிப்பட்ட பராமரிப்புக்கு மாறிவிட்டதாகக் கருதியது. *பெமினா* இந்தியாவில் *இந்திய அழகி* நிகழ்ச்சிகளையும் தொடங்கியது. பிரபஞ்ச அழகி, உலக அழகி, பதின்ம இளவரசி, ஆசியா பசிபிக் அழகி உள்ளிட்ட பிற பட்டங்களுக்கு இந்தியப் போட்டியாளர்களைத் தேர்ந்தெடுக்கும் உரிமையை *பெமினா* கொண்டிருந்தது. 1959 முதல் 1993 வரை *பெமினாவின்* ஆசிரியரான விமலா பாட்டீல், தேசிய அடையாளத்தை உருவாக்குவதில் அழகிப் போட்டியும் பத்திரிகையும் வகிக்க வேண்டிய பங்கை விவரித்தார்: "இந்தியா சுதந்திரம் அடைந்தபோது, இந்தியாவில் பல்வேறு மாநிலங்கள் இருந்ததால், பல்வேறு வகையான பெண்கள் இருந்தனர். ஒரு மகாராட்டிரப் பெண் இருந்தார், ஒரு பஞ்சாபிப் பெண் இருந்தார், ஆனால் ஓர் இந்தியப் பெண் என்றால் என்ன என்பதை யாரும் அடையாளம் காணவில்லை என்பது இங்கே ஒரு கேள்விக்குறி இருந்தது. இந்தியப் பெண் யார்? என யாருக்கும் தெரியாது. இந்தத் திரிபுகள் அனைத்தையும் ஒன்றாக இணைத்து ஒரு துணியை உருவாக்கப் போவது யார்? அதுதான் கேள்வி. அதற்கான பதில் *பெமினா* மற்றும் இந்திய அழகி." 

2011ஆம் ஆண்டில், விம்லா பாட்டீல் "சேதனாவின் அற்புதமான தாலி உணவுகள்-Fabulous Thali Meals By Chetana" இதழின் தொகுப்பாசிரியராக இருந்தார். இவர் சமூகப் பிரச்சினைகள் குறித்து *நியூ வுமன்* பத்திரிகையில் "*ஈவ்ஸ்ட்ராப்பிங்*" என்ற பத்தியில் எழுதினார். பெண்கள் சார்ந்த வலுவான பிரச்சினைகள் குறித்த தனது கருத்துக்களை இவர் வெளிப்படுத்தினார். சர்ச்சைக்குரிய விசயங்கள் குறித்த தனது கருத்துக்களைப் பரிமாறிக் கொண்டார். மேலும் பெண்கள் தொடர்பான உணர்வுப்பூர்வமான தலைப்புகளில் விவாதங்களை நடத்தினார்.

## பதவிகள்
* வாரிய உறுப்பினர்-டைகர் வாட்ச் அரசு சாரா நிறுவனம், இரன்தம்போர் 

## இறப்பு
விமலா 29 செப்டம்பர் 2024 அன்று இறந்தார்.

## மேற்கோள்கள்

## மேலும் படிக்க
* Fritjof Capra (1987). *Uncommon Wisdom: Conversations with remarkable people*, p.&nbsp;302–306 & 309 Century Hutchinson Ltd, London. ஐஎஸ்பிஎன் &nbsp;, .

பகுப்பு:20-ஆம் நூற்றாண்டு இந்தியப் பெண் எழுத்தாளர்கள்
பகுப்பு:மராத்தியர்கள்
பகுப்பு:21 ஆம் நூற்றாண்டு இந்தியப் பெண் எழுத்தாளர்கள்
பகுப்பு:2024 இறப்புகள்